इससे पहले समाजवादी पार्टी का टिकट मिलने के बावजूद कांग्रेस ज्वाइन करने वाले अर्जुन आर्य ने भी मुख्यमंत्री शिवराज सिंह चौहान के खिलाफ चुनाव लड़ने का ऐलान किया था। उन्होंने कहा था कि वे शिवराज सरकार को खत्म करने के लिए सक्षम हैं। आर्य पिछले दिनों उस समय चर्चा में आए थे जब किसान आंदोलन के दौरान उन्हें गिरफ्तार कर जेल भेज दिया गया था। काफी समय जेल में रहने के बाद हालांकि उन्हें जमानत मिल गई। आर्य दिल्ली विश्वविद्यालय से पढ़ाई खत्म कर राजनीति में उतरे हैं। फिलहाल वे कांग्रेस में इसलिए गए थे कि शायद उन्हें बुदनी से मुख्यमंत्री के खिलाफ मैदान में उतारा जाए। हालांकि अब कांग्रेस पूर्व केंद्रीय मंत्री अरुण यादव को उतार रही है।